Tatroj

eta|maldekstra|250ra|Valkaldrono Ťažká (*Ťažká dolina*) kaj Montarlago Ťažké (*Ťažké pleso*)
[eta|maldekstra|250ra|[Belianskaj Tatroj]]
[eta|maldekstra|250ra|Vido el monto [Kriváň (monto)|Kriváň]]
[eta|maldekstra|250ra|Ekskurso en Tatroj dum [UK 1912]]
**Tatroj** aŭ Tatro (slovake kaj ) estas nomo de montara komplekso de la geologia Fatra-Tatra areo en la Karpatoj. La plimulto de la montaro situas en Slovakio, eta parto en Pollando.

La Tatroj konsistas el:
* *Okcidentaj Tatroj* (sl. Západné Tatry),
* *Orientaj Tatroj* (sl. Východné Tatry), kiu staras el la *Altaj Tatroj* (sl. Vysoké Tatry) en okcidento kaj *Belianskaj Tatroj* (sl. Belianske Tatry) en oriento.

En Tatroj troviĝas Nacia parko Vysoké Tatry.

## Faktoj pri Tatroj 
* La plej alta punkto: Gerlachovský štít 2655 m, la plej alta pinto de la tuta montara sistemo de Karpatoj
* Areo: pli ol 700&nbsp;km², longeco: 55&nbsp;km, larĝeco: 17&nbsp;km

La plej belaj kaj konservitaj partoj estas konsistaĵo de la Tatra nacia parko kun la areo 509,65&nbsp;km².

La plej grandioza valo estas *Bielovodská dolina* (Valo de Blankakvo) – pli ol 10&nbsp;km longa, en la norda flanko de Altaj Tatroj. Ĝia suba parto atingas la teritorion de Pollando. En la supra parto ĝi disbranĉiĝas je multaj flankaj grandetaj kaj malgrandetaj valoj kun multaj montarlagoj kaj akvofaloj.

La plej kruta rivero estas Poprad – alteca diferenco 1567 m. Ĝi fontas en Altaj Tatroj (pli precize, ekestas per kuniĝo de Hincov potok (rivereto) kaj Krupá en Mengusovská dolina (valo)) kaj ĝi enfluiĝas en riveron Dunajec en la teritorio de Pollando.

La plej profunda lago estas Veľké (Granda) Hincovo pleso (montarlago) – profunda 53 m. Ĝi estas glacia lago en la fino de Mengusovská dolina (valo). Kun areo de 0,179&nbsp;km² la plej granda montarlago en la Slovaka parto de Altaj Tatroj.

La plej longa akvofalo situas ĉe Kmeťov vodopád (Akvofalo de Kmeť) – 900 m. Tio troviĝas en la valo Nefcerka en Altaj Tatroj. La altan rokan ŝtupon el Nefcerka ĝis Kôprová dolina (Aneta valo) travenkas 3 akvofaloj dislokigitaj en supermara alteco de 1580–1200 m.

La plej fortega akvofalo estas ĉe Skok (Salt'), ĝi estas belega akvofalo en la meza parto de *Mlynická dolina* (Valo de Mlynica) en Altaj Tatroj. Ĝi ekestas el la rivereto *Mlynica* elfluinta el la supra parto de la valo. Ĝi travenkas la rokon, obstaklon kiu dig-haltigas malgrandan lagon nomitan *Nad Skokom* (Super Salo').

## Lokoj 
* Dolina Bielych plies
* Hrebienok
* Popradské pleso
* Starý Smokovec
* Tatranské Matliare
* Vysoké Tatry

## Vidu ankaŭ 
* Karpataj montarbaroj
* Malaltaj Tatroj
* Tradiciaj regionoj de Slovakio

## Bildaro 

Dosiero:Tatry Panorama01xxx.jpg|panoramo
Dosiero:Tatry zRysow.jpg|rigardo al la Tatroj de la monto *Meeraugspitze / Rysy*
Dosiero:CzarnyStawZakopane.jpg|lago *Czarny Staw* en Zakopane
Dosiero:Tatry Mapa Plastyczna.JPG|reliefa mapo

## Eksteraj ligiloj 
* Slovaka-Esperanta paĝo, lastfoje arkivigita en majo 2009
* Altaj Tatroj
* retejo "valo de la kvin polaj lagoj", arkivigita en septembro 2005
* interaktiva vojaĝgvidilo al la Tatroj el Zakopane, arkivigita en septembro 2005
* retejo tatranet.hu, arkivigita en novembro 2010


Kategorio:Montaroj en Slovakio
Kategorio:Montaroj en Pollando
Kategorio:Montaroj en Eŭropo
Kategorio:Geografio de Regiono Prešov
Kategorio:Malgrandpollanda provinco
Kategorio:Distrikto Poprad
Kategorio:Distrikto Liptovský Mikuláš
Kategorio:Montaroj en Okcidentaj Karpatoj